Jew baċin inkella baċil: Oriġ. dan kien speċi ta' banju kbir imħaffer fil-blat u mimli bl-ilma, fejn fi żmien l-Ordni ta' San Ġwann, kien jintuża bħala parti mill-arsenal biex jinħażen l-injam. Dan il-baċir kien jinsab fid-daħla ta' ġewwa nett fil-bajja ta' Bormla. Il-baċiri eżistenti llum żviluppaw fi żmien l-Ingliżi, biex isir xogħol fihom ta' tiswijiet, fejn il-bastiment ikun kollu kemm hu barra l-ilma. B'kollox tħaffru ħames baċiri fuq iż-żewġ naħat tal-Isla, u kollha kienu jaħdmu b'magni idroliċi. Il-baċiri fit-Tarzna nbnew b'din is-sekwenza: 1848 – Baċir numru 1 fil-Qala ta' Bormla 1862 – Baċir numru 2 1871 – Baċir numru 3 (s-Somerset Dock) fil-bajja ta' Għajn Dwieli 1892 –Baċir numru 4 (Hamilton Dock) 1902 – 1907 inbnew Baċiri numru 4 u 5. BAĊIR 2 . F'sens ekklesjastiku u folkloristiku din il-kelma kienet tirreferi għal trofew imżejjen bil-ħbejżiet tal-injam, u li f'nofsu jkun hemm statwetti ta' qaddisin. Dawn kienu jinġarru fil-proċessjoni tal-Madonna tal-Karità fil-Birgu, biex imbagħad il-ħobż jitqassam lill-fqajrin. Sors ta' din l-informazzjoni: Lorenzo Zahra